Claude Collart
Store norske leksikon,Historie,Norsk og nordisk historie,Norges historie,Norges historie fra 1660 til 1814
Claude Collart var en fransk hærfører fra Champagne, som opererte i Sverige og Norge på 1500-tallet.
Collart tjente først hos hertugen av Guise før han kom til Sverige, hvor han gikk i tjeneste hos Erik 14. Ved utbruddet av den nordiske sjuårskrig (1563–1570) ble han i 1562 satt til å lede angrepet på det nordlige Norge. Med en hær på rundt 4000 mann inntok han Jämtland i 1564, gikk over fjellene og erobret Steinviksholm. Dermed kom Trondheim på svenske hender. Collart fór hardt frem og fikk mange fiender.En norsk styrke fra Bergen og Hordaland, ledet av Erik Munk, tok Trondheim tilbake og omringet Collart på Steinviksholm. Han måtte overgi seg 22. mai 1564 og ble ført som fange til Danmark, men hans videre skjebne er ikke kjent. Les mer i Store norske leksikon Den nordiske sjuårskrigen Norges forsvar før 1600